Earste Keamer fan de Steaten-Generaal

De Earste Kamer is ien fan de twa parten fan de Steaten-Generaal. De Earste Keamer is fral dwaande mei de technyske kanten fan wetsûntwerpen: past de wet yn de gearhing mei oare wetten en is de wet deeglik. De Keamer hat ien sittingsdei yn 'e wike en hat 75 sitten.

 Foech 
De Earste Keamer kin in wetsûntwerp goed- as ôfkarre, de ryksbegrutting goed- as ôfkarre, in debat mei in minister oanfreegje en in parlemintêre enkête hâlde. In lid fan de Earste Keamer kin ek noch de minister oanskriuwe mei fragen.

 Ferkiezings 
De Earste Keamer wurdt keazen troch alle Provinsjale Steaten, binnen trije moannen nei de ferkiezings dêrfan.
Dat kiezen fan de Earste Keamer giet mei woegen stimmen: foar alle provinsjes wurdt útrekkene hoefolle ynwenners in lid fan dy Provinsjale Steaten nei ferhâlding fertsjinwurdiget.

 Skiednis 
De Keamer is yn 1815 ynsteld, trochdat de Steaten-Generaal opsplitst waard yn twa keamers. Oarspronklik waarden alle lidden beneamd troch de kening, mar sûnt 1848 wurde hja keazen troch de Provinsjale Steaten. Oant 1956 hie de Keamer 50 sitten. Oant 1983 wie de sittingstiid foar in lid seis jier, wêrby alle trije jier de helte fan de Keamer op 'e nij keazen waard.

 Foarsitter 
De senatoaren kieze foar de doer fan in sittingsperioade in foarsitter út har fermidden. De foarsitter fan de Earste Keamer is ek de foarsitter fan de Verenigde Vergadering fan de beide Keamers fan Steaten-Generaal. Yn dy funksje sit de Earste Keamerfoarsitter ûnder oare de plechtichheden op Prinsjesdag foar.
Fan 2 july 2013 oant 11 juny 2019 siet VVD'er Ankie Broekers-Knol de Earste Keamer foar. Sy folge Fred de Graaf op dy't ôfgie neidat opskuor ûntstien wie by it útoefenjen fan syn taak as foarsitter fan de Feriene Gearkomste by de ynhuldiging fan kening Willem-Alexander yn april 2013. Op 2 july 2019 keas de Earste Keamer Jan Anthonie Bruijn (VVD) as har foarsitter. Op 7 oktober 2025 keas de Earste Keamer Mei Li Vos (PvdA) as har foarsitter.

 Gearstalling 
Gearstalling 2023-2027:Eerste Kamerverkiezingen 2023, Parlement.com

Politike partijSitten Eerste Kamer 30 mei 2023, KiesraadSitten nei feroaring De huidige Eerste Kamer, Parlement.comFraksjefoarsitter Fractievoorzitter Eerste Kamer, Parlement.comOpmerkingsBoerBoargerBeweging (BBB)1612Ilona LagasGrienLinks (GL) - Partij fan de Arbeid (PvdA)1414Paul RosenmöllerFolkspartij foar Frijheid en Demokrasy (VVD)109Tanja Klip-MartinKristen Demokratysk Appèl (CDA)66Theo BovensDemokraten 66 (D66)57Paul van MeenenPartij foar de Frijheid (PVV)44Alexander van HattemPartij foar de Dieren (PvdD)32Peter NicolaïIt Juste Antwurd '21 (JA21)32Karin van BijsterveldSosjalistyske Partij (SP)33Rik JanssenKristenUny (CU)33Tineke HuizingaFoarum foar Demokrasy (FVD)23Johan DessingSteatkundich Grifformearde Partij (SGP)22Peter SchalkVolt Nederlân (Volt)22Gaby PerinUnôfhinklike Polityk Nederlân (OPNL)11Auke van der Goot50PLUS (50+)11Martin van Rooijenûnôfhinklik4Totaal7575Totaal koälysjepartijen2621

 Ferkiezingsresultaten 
Ferkiezings fan de Earste Keamer sûnt 1991:Zetelverdeling Eerste Kamer, Parlement.com

 Politike partij Ofkoarting Sitten 2023  2019  2015 2011  2007  2003 1999  1995  1991 BoerBoargerBeweging BBB 16  GrienLinks-Partij fan de Arbeid ¹ JA21 14  GrienLinks ¹ GL  8 4 5 4 5 8 4 4 Partij fan de Arbeid ¹ PvdA  6 8 14 14 19 15 14 16 Folkspartij foar Frijheid en Demokrasy VVD 10 12 13 16 14 15 19 23 12 Kristen Demokratysk Appèl CDA 6 9 12 11 21 23 20 19 27 Demokraten 66 D66 5 7 10 5 2 3 4 7 12 Partij foar de Frijheid  PVV 4 5 9 10 Partij foar de Dieren  PvdD 3 3 2 1 1 It Juste Antwurd '21 JA21 3  Sosjalistyske Partij SP 3 4 9 8 12 4 2 1 KristenUny ² CU 3 4 3 2 4 2 4 2 2 Foarum foar Demokrasy FVD 2 12 Steatkundich Grifformearde Partij SGP 2 2 2 1 2 2 2 2 2 Volt Nederlân Volt 2  Ûnôfhinklike Polityk Nederlân ³ OPNL  1 1 1 1 1 1 1 1 50PLUS 50+ 1 2 2 1 List Pim Fortuyn LPF     1   Algemiene Aldere Ferbûn AOV       2 Totaal 75 75 75 75 75 75 75 75 75

¹ sûnt 2023: GL + PvdA

² 1991-1999: GPV + RPF

³ 1999-2019:  Ûnôfhinklike Senaatsfraksje (OSF)

 Sjoch ek 
 Twadde Keamer

 Keppeling om utens
Webstee fan de Earste Keamer


Kategory:Nederlânsk parlemint
Kategory:Heech Kolleezje fan Steat